recursal/SuperWikiNEXT-32B huggingface dataset:
**மத்திய மறைமுக வரிகள் மற்றும் சுங்க வாரியம்** (Central Board of Indirect Taxes & Customs (CBIC) இந்திய அரசின் நிதி அமைச்சகத்தின் வருவாய்த் துறையின்கீழ் செயல்படும் இரண்டு வரி வாரியங்களில் ஒன்றாகும். மற்றொன்று மத்திய நேரடி வரிகள் வாரியம் ஆகும். மத்திய மறைமுக வரிகள் மற்றும் சுங்க வாரியத்தின்கீழ் செயல்படும் மத்திய சுங்கம் மற்றும் கலால் துறையானது மத்திய சரக்கு மற்றும் சேவை வரி, மத்திய கலால் வரி, சுங்க வரி மற்றும் பன்னாட்டுப் பயணியர்களிடமிருந்து பணப்பரிவர்த்தனைகளுக்கான கட்டணம் வசூலிக்கிறது.மேலும் வெளிநாட்டிலிருந்து வரும் பொருட்களுக்கு வரி வசூலிக்கிறது. மேலும் விமான நிலையங்கள், துறைமுகங்கள் மற்றும் பன்னாட்டு எல்லைச் சாவடிகளில் தங்கம், வைரம், போதை மருந்து போன்றவைகள் கடத்துவதை கண்காணிக்கிறது.மத்திய மறைமுக வரிகள் வாரியத்தின் கீழ் சரக்கு சேவை வரி புலனாய்வு தலைமை இயக்குநரகம் இயங்குகிறது.

இதனையும் காண்க
--------------

* கலால் வரி (இந்தியா)
* மத்திய நேரடி வரிகள் வாரியம்
* சரக்கு சேவை வரி புலனாய்வு தலைமை இயக்குனரகம்

மேற்கோள்கள்
-----------

1. ↑  Central Board Of Indirect Taxes & Customs
2. ↑  Central Board of Indirect Taxes and Customs
**சூர்யா சேகர் கங்குலி** (பிறப்பு 24 பிப்ரவரி 1983; கொல்கத்தா, இந்தியா ) ஒரு இந்திய சதுரங்க கிராண்ட்மாஸ்டர் ஆவார். அவரது உச்ச ஈலோ மதிப்பீடு 2676 (ஜூலை, 2016) ஆகும்.  கங்குலி 16 வயதில் சர்வதேச மாஸ்டர் மற்றும் 19 வயதில் கிராண்ட்மாஸ்டர் ஆனார்.

சாதனைகள்
--------

கங்குலி தேசிய மற்றும் சர்வதேச அளவில் பல தனிநபர் மற்றும் குழு சதுரங்கப் போட்டிகளில் விளையாடியுள்ளார். அவர் தேசிய மற்றும் சர்வதேச போட்டிகளில் மொத்தம் 40 தனிநபர் தங்கம், 21 தனிநபர் வெள்ளி மற்றும் 6 தனிநபர் வெண்கலப் பதக்கங்களை வென்றுள்ளார் மற்றும் அணி உறுப்பினராக 12 தங்கம், 4 வெள்ளி மற்றும் 3 வெண்கலப் பதக்கங்களை வென்றுள்ளார். 2000 ஆம் ஆண்டு கொல்கத்தாவின் குட்ரிக் இன்டர்நேஷனலில் தனது சர்வதேச மாஸ்டர் பட்டத்தையும், 35வது சதுரங்க ஒலிம்பியாட், பிளெட் 2002 இல் கிராண்ட் மாஸ்டர் பட்டத்தையும் பெற்றார். 

 ஆகஸ்ட் 29, 2006 அன்று புது தில்லியில் நடந்த ஒரு விழாவில், சதுரங்கத்துக்காக சூர்ய சேகர் கங்குலிக்கு அர்ஜுனா விருது -2005 ஐ குடியரசுத் தலைவர் முனைவர் ஏபிஜே அப்துல் கலாம் வழங்கினார்.

மேற்கோள்கள்
-----------



1. ↑  "FIDE Chess ratings". *ratings.fide.com*.
**காரல் ஜெராசி** (Carl Djerassi அக்டோபர் 29, 1923—சனவரி 30, 2015) என்பவர் அறிவியல் அறிஞர், நூலாசிரியர், புதின நாடக எழுத்தாளர், எனப் பன்முகம் கொண்டவர். குடும்பக் கட்டுப்பாட்டுக்கு உதவும் கருத்தடை மாத்திரைகளைத் தம் ஆராய்ச்சி மூலம் உருவாக்கினார்
.

பிறப்பும் கல்வியும்
-------------------

இவருடைய பெற்றோர் இருவரும் மருத்துவர்கள். ஆத்திரியா நாட்டின் வியன்னாவில் உள்ள பள்ளிகளில் தொடக்கக் கல்வியைப் படித்தார். தமது பதினாறாம் வயதில் அமெரிக்காவுக்கு வந்தார். மிசூரியில் உள்ள கல்லூரியில் வேதியியல் பயின்று பட்டம் பெற்றார் 
ஒக்கியோவில் உள்ள கென்யான் கல்லூரியில் படித்தார்.

பணிகள்
------

காரல் ஜெராசி தலைமையில் ஒரு ஆய்வுக் குழு 1951 இல் நாரத் ரின்ரோ ன் என்னும் மூலக் கூறு ஒன்றைக் கண்டுபிடித்தது. இதனை கண்டுபிடித்தபோது அவருக்கு அகவை 28. அம்மூலக் கூறு அடிப்படையாகக் கொண்டு குடும்பக் கட்டுப்பாட்டுக்குத் தேவையான மாத்திரைகளை காரல் ஜெராசி உருவாக்கினார், தம் வாழ்க்கை முழுதும் ஆராய்ச்சியிலேயே ஈடுபட்டார்.
வேதியியல் நிறுவனங்களிலும் மருந்துகள் உருவாக்கும் குழுமங்களிலும் காரல் ஜெராசி வேலை செய்தார். உலகப் புகழ் பெற்ற ஸ்டான்போர்டு பல்கலைக் கழக வேதியியல் துறையின் மதிப்புமிகு பேராசிரியராக இருந்தார் கரிம வேதியியல் துறைக்குப் பெரும் பங்களிப்பு செய்துள்ளார் 1200 ஆய்வுக் கட்டுரைகள் அறிவியல் புதினங்கள், நாடகங்கள் ஆகியன படைத்துள்ளார். இவருடைய தன் வரலாறு 4 மடலங்களில் எழுதப் பட்டு வெளியாகியது. இவருடைய அருஞ்சாதனைகளைப் பாராட்டி பல அமைப்புகள் விருதுகள் இவருக்கு வழங்கின.

மேற்கோள்கள்
-----------

1. ↑  Robert D. McFadden (January 31, 2015). "Carl Djerassi, 91, a Creator of the Birth Control Pill, Dies". *த நியூயார்க் டைம்ஸ்*.. பார்த்த நாள்: January 31, 2015. "Carl Djerassi, an eminent chemist who 63 years ago synthesized a hormone that changed the world by creating the key ingredient for the oral contraceptive known as 'the pill,' died at his home in San Francisco on Friday. He was 91. His son, Dale, said the cause was complications of liver and bone cancer...."

* 
*
**டி. ஜி. தியாகராஜன்** (*T. G. Thyagarajan*) என்பவர் ஒரு இந்திய திரைப்பட தயாரிப்பாளர் ஆவார். இவர் விமர்சன ரீதியாக பாராட்டப்பட்ட திரைப்படமான *மூன்றாம் பிறை* மூலம் திரைப்பட தயாரிப்பாளராக அறிமுகமானார். சத்ய ஜோதி பிலிம்ஸ் என்ற தயாரிப்பு மற்றும் விநியோக நிறுவனத்தை நிறுவியவர். இவர் தனது தயாரிப்பு நிறுவனத்தின் வழியாக 30 க்கும் மேற்பட்ட திரைப்படங்களையும் சில தொலைக்காட்சி தொடர்களையும் தயாரித்துள்ளார். இவரது தந்தை வீனஸ் கோவிந்தராஜனும் ஒரு புகழ்பெற்ற திரைப்பட தயாரிப்பாளராவார்.

தொழில்
------

தியாகராஜன் சத்ய ஜோதி பிலிம்ஸ் நிறுவனத்தை நிறுவுவதற்கு முன்பு 1970களில் தனது மாமனார் ஆர். எம். வீரப்பனுக்கு சொந்தமான சத்திய மூவிசுடன் சேர்ந்து திரைப்படங்களை தயாரித்தார். இவரது முதல் சுயாதீன தயாரிப்பு படமான கமல்ஹாசன் நடித்த *மூன்றாம் பிறை* (1982) வணிகரீதியான வெற்றியையும், விமர்சன ரீதியாக பாராட்டப்பட்டையும் பெற்றது. இப்படம் சிறந்த படத்திற்கான தமிழக அரசின் விருதையும் பெற்றது. இவரது அடுத்த தயாரிப்பான *பகல் நிலவு* (1985) மணிரத்னத்தின் இயங்கத்தில் எடுக்கபட்டது. இதுவும் வணிகரீதியாக வெற்றிப் படமாகும்.

தியாகராஜன் வெற்றிப் படமான *பார்த்திபன் கனவு* (2003) படத்தை தயாரித்தார். இது சிறந்த படத்திற்கான தமிழக அரசு விருதைப் பெற்றது. இவரது அடுத்த மூன்று படங்களான *எம் மகன்* (2006), *ஜெயம் கொண்டான்* (2009), *பாணா காத்தாடி* (2010) ஆகியவை குறைந்த செலவில் எடுக்கபட்ட படங்களாக இருந்தபோதிலும் விமர்சன ரீதியாக பாராட்டப்பட்டன. இதன் பிறகு மூன்று நட்சத்திரங்களான தனுஷ், விக்ரம் பிரபு, அஜித் குமார் ஆகியோரைக் கொண்டு 2016-2017 இடையில் முறையே *தொடரி* (2016), *சத்திரியன்* (2017), *விவேகம்* போன்ற படங்களை தயாரித்தார். 2019 ஆம் ஆண்டில், இவரது தயாரிப்பு நிறுவனம் தயாரித்த *விஸ்வாசம்* சுமார் 200 கோடி வசூல் ஈட்டி வணிக ரீதியாக வெற்றி பெற்றது, இது இவரது தொழில் வாழ்க்கையின் மிகப்பெரிய வெற்றியாகும். பிறகு மீண்டும் தனுசைக் கொண்டு *பட்டாஸ்* (2020) படத்தை தயாரித்தார். இதில் தமிழ் தற்காப்பு கலையான அடிமுறையை சித்தரித்துள்ளது.

திரைப்படவியல்
-------------

* *மூன்றாம் பிறை* (1982)
* *பகல் நிலவு* (1985)
* *மனிதனின் மறுபக்கம்* (1986)
* *ஜீவா* (1988)
* *கிழக்கு வாசல்* (1990)
* *இதயம்* (1991)
* *என்றும் அன்புடன்* (1992)
* *வேடன்* (1993)
* *ஆனஸ்ட் ராஜ்* (1994)
* *ஹரிச்சந்திரா* (1998)
* *பார்த்திபன் கனவு* (2003)
* *எம் மகன்* (2006)
* *ஜெயம்கொண்டன்* (2008)
* *பாணா காத்தாடி* (2010)
* *தொடரி* (2016)
* *சத்ரியன்* (2017)
* *விவேகம்* (2017)
* *விஸ்வாசம்* (2019)
* *பட்டாஸ்* (2020)

### தொலைக்காட்சி

* *ஜெயிப்பது நிஜம்* (1999)
* *கோபுரம்* (2002)
* *வரம்* (2003)
* *ஆனந்தம்* (2003-2009)
* *கல்யாணம்* (2009)
* *இதயம்* (2009–2012)
* *ஆண்பாவம்* (2012)
* *புகுந்த வீடு* (2012–2014)
* *மாயா* (2012–2013)
* *அன்னக்கொடியும் ஐந்து பெண்களும்* (2015)
* *சுமங்கலி* (2017–2019)
* திருமகள் (2020)

குறிப்புகள்
-----------

 

1. ↑  "T. G. Thyagarajan – Movies, Biography, News, Age & Photos". *BookMyShow*. 4 May 2020 அன்று பார்க்கப்பட்டது.
2. ↑  "Venus Govindarajan passes away". *Thehindu.com*. 15 February 2007. 4 May 2020 அன்று பார்க்கப்பட்டது.
3. ↑  "A saga of success". *Thehindu.com*. 15 September 2006. 4 May 2020 அன்று பார்க்கப்பட்டது.
4. ↑  "Viswasam producer Thyagarajan signs Dhanush for two back-to-back films". *India Today* (ஆங்கிலம்). 2 January 2019. 4 May 2020 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் டி. ஜி. தியாகராஜன்
*சூரூ **('*****Churu**) (चूरु) இந்தியாவின் இராஜஸ்தான் மாநிலத்தின் தார் பாலைவனத்தில் அமைந்த சூரூ மாவட்டத்தின் நிர்வாகத் தலைமையிட நகரம் ஆகும்.

வரலாறு
------

ஜாட் மக்களின் தலைவர் *சுகாரு* என்பவர் 1620ல் சூரூ நகரத்தை நிறுவினார். இந்திய விடுதலைக்கு முன்னர் இந்நகரம் பிகானேர் இராச்சியத்தில் 1947 வரை இருந்தது. இந்திய விடுதலைக்குப் பிறகு, பிகானேர் இராச்சியம், இந்தியாவுடன் இணைக்கப்பட்ட பிறகு, இந்நகரம் சூரூ மாவட்டத்தின் நிர்வாகத் தலைமையிடமானது.

பொருளாதாரம்
-----------

தார் பாலைவனத்தில் அமைந்த சூரூ நகரத்தின் பொருளாதாரம் ஆடு, மாடு, ஒட்டகம் போன்ற கால்நடைகள் மேய்ச்சல் தொழிலில் உள்ளது. மேலும் ஆமணக்கு போன்ற எண்ணெய் வித்துகளும், சிறுதானியங்களும் பயிரிடப்படுகிறது. பளிங்குக் கல் பலகைகள் மற்றும் ஓடுகள் உற்பத்தியில் முன்னிலை வகிக்கிறது.

புவியியல் மற்றும் தட்பவெப்பம்
-----------------------------

சூரூ நகரம் தார் பாலைவனத்தில் உள்ளதால் பாலைவன மணற்புயலால் பாதிக்கப்படுகிறது. 
இங்கு கோடைக்கால அதிகபட்ச வெப்ப நிலை 55 பாகை செல்சியாகவும், குளிர்கால குறைந்தபட்ச வெப்பநிலை 7.7 பாகை செல்சியாகவும் உள்ளது. 

| தட்பவெப்ப நிலைத் தகவல், சூரூ |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 22.9(73.2) | 25.6(78.1) | 31.9(89.4) | 38.4(101.1) | 41.7(107.1) | 41.2(106.2) | 37.2(99) | 36.3(97.3) | 36.6(97.9) | 35.4(95.7) | 30.6(87.1) | 24.8(76.6) | 33.6(92.5) |
| தாழ் சராசரி °C (°F) | 4.6(40.3) | 7.7(45.9) | 13.6(56.5) | 20.1(68.2) | 25.1(77.2) | 27.5(81.5) | 27.0(80.6) | 25.7(78.3) | 23.6(74.5) | 17.4(63.3) | 10.5(50.9) | 5.3(41.5) | 17.3(63.1) |
| மழைப்பொழிவுmm (inches) | 8.1(0.319) | 10.1(0.398) | 8.5(0.335) | 8.5(0.335) | 22.7(0.894) | 54.3(2.138) | 153.4(6.039) | 86.8(3.417) | 45.6(1.795) | 5.7(0.224) | 2.6(0.102) | 2.0(0.079) | 408.3(16.075) |
| *ஆதாரம்: India Meteorological Department* |

மக்கள்தொகை பரம்பல்
------------------

2011-ஆம் ஆண்டின் மக்கள்தொகை கணக்கெடுப்பின் படி, சூரு நகரத்தின் மொத்த மக்கள்தொகை 1,19,856 ஆகும். அதில் ஆண்கள் 61,611 ஆகவும், பெண்கள் 58,245 ஆகவுள்ளனர். எழுத்தறிவு 74.23% ஆகவுள்ளது. பாலின விகிதம் ஆயிரம் ஆண்களுக்கு 945 பெண்கள் வீதம் உள்ளனர். மொத்த மக்கள்தொகையில், ஆறு வயதிற்குட்பட்ட குழந்தைகள் 16,712 ஆக உள்ளனர்.இந்நகரத்தில் இந்துக்கள் 56.24%, இசுலாமியர்கள் 43.33% மற்ற சமயத்தினர் 0.43% உள்ளனர்.

போக்குவரத்து
------------

புதுதில்லி - பிகானேர் செல்லும் இருப்புப் பாதையில் சூரூ தொடருந்து நிலையம் உள்ளது. தேசிய நெடுஞ்சாலை எண் 65, சூரூ நகரத்தை நாட்டின் முக்கிய நகரங்களுடன் இணைக்கிறது.

இதனையும் காண்க
--------------

* சூரூ மாவட்டம்

மேற்கோள்கள்
-----------

1. ↑  "History".
2. ↑  "Monthly mean maximum & minimum temperature and total rainfall based upon 1971–2000 data". India Meteorological Department. 2013-01-06 அன்று பார்க்கப்பட்டது.
3. ↑  "Churu City Population Census 2011 - Rajasthan".

வெளி இணைப்புகள்
---------------

* சூரூ நகரத்தின் இணையத்தளம் பரணிடப்பட்டது 2012-02-06 at the வந்தவழி இயந்திரம்
* Ramgarh Shekhawati பரணிடப்பட்டது 2022-01-30 at the வந்தவழி இயந்திரம்
* Shekhawati Bazaar பரணிடப்பட்டது 2018-12-20 at the வந்தவழி இயந்திரம்
**டி. செங்கல்வராயன்** (பிறப்பு 1908) விடுதலைப் போராட்ட வீரரும், வழக்கறிஞரும், குறிப்பிடத் தக்க மேடைப்பேச்சாளருமாவார்.

வாழ்க்கை
--------

காஞ்சிபுரம் மாவட்டத்தின் திருப்பெரும்புதூருக்கு அருகேயுள்ள தண்டலத்தில் பிறந்தவர். பெற்றோர் மாணிக்கவேலு முதலியார், மரகதம் அம்மாள். சென்னை கிருத்தவக் கல்லூரியில் பட்டப்படிப்பும், பம்பாயில் சட்டப்படிப்பும் மேற்கொண்டார். தன் 26 ஆவது வயதில் மணம் புரிந்தார். 27 வயதில் காங்கிரசில் சேர்ந்தார். மாவட்ட காங்கிரஸ் கமிட்டி தலைவராகச் சத்தியமூர்த்தி இருந்தபோது, இவர் செயலாளராக இருந்தார். பின்னர் தலைவரானார். 1939–1940 இல் தனிதபர் சத்தியாகிரகம் நடைபெற்றபோது 4 மாதங்களாகச் சென்னையிலும், அலிப்பூரிலும் சிறையில் அடைக்கப்பட்டார். 1980 இல் தீவிர அரசியலிருந்து விலகினார். பேச்சுக்கலை, ரஷ்ய வெளியுறவுக் கொள்கை, இந்திய வெளியுறவுக் கொள்கை ஆகியவை குறித்து நூல்கள் எழுதியுள்ளார். மாநிலங்களவையில் உறுப்பினராக இருந்தபோது பேசியவற்றைத் தொகுத்துப் புத்தகமாக வெளியிட்டுள்ளார்.

வகித்த பதவிகள்
--------------

* தமிழ்நாடு காங்கிரஸ் கமிட்டிச் செயலாளர்.
* அகில இந்திய கங்கிரஸ் கமிட்டி உறுப்பினர்.
* சென்னை நகர மேயர் (1952)
* மாநிலங்களவை உறுப்பினர் (1964–72)

மேற்கோள்கள்
-----------

1. ↑  தினமணி தீபாவளி மலர், 1999, தலைசிறந்த தமிழர்கள். பக்கம்138

  


|
|  |
| முன்னர்**சி. எச். சிங்கதுல்லா சாகேப்** | **சென்னை மாநகராட்சி மன்றத் தலைவர் (மேயர்)**1952-1953 | பின்னர்**பி. பரமேஸ்வரன்** |
**ஆண்டர்சு யோகான் இலெக்செல்** *(Anders Johan Lexell)* (24 திசம்பர் 1740 - 11திசம்பர் [யூ.நா. 30நவம்பர்] 1784) ஒரு பின்னிய-சுவீடிய வானியலாளரும் கணிதவியலாளரும் இயற்பியலாளரும் ஆவார். இவர் தம் வாழ்நாள் முழுவதையும் உருசியப் பேரரசில் கழித்தார்.இவர் உருசியாவில்  **ஆந்திரேய் இவனோவிச் இலெக்செல்** *( Andrei Ivanovich Leksel)* (Андрей Иванович Лексель) என அழைக்கப்பட்டார்.

இவர் வான்கோள இயக்கவியலிலும் பலகோணவியலிலும் பல கண்டுபிடிப்புகளை நிகழ்த்தினார்; முன்னதற்காக இலெக்செல் வால்வெள்ளி இவரது நினைவாகப் பெயர் இடப்பட்டுள்ளது. La Grande Encyclopédie எனும் பெருங்களஞ்சியம் இவர் தன் காலத்தில் கோளகோணவியல் கணிதப் புலத்தில் ஆர்வமூட்டும் புதிய தீர்வுகளை உருவாக்கியதாகவும் அவற்றை அவர் தனது வால்வெள்ளி, கோளியக்க ஆய்வில் பயன்படுத்தியதாகவும் கூறுகிறது. கோளகோணத்தின் முக்கோண தேற்றத்துக்கு இவரது பெயரிடப்பட்டுள்ளது.

இவர் அவரது கால உருசிய அறிவியல் கல்விக்கழகத்தின் தலைசிறந்த உறுப்பினர்களில் ஒருவராகத் திகழ்ந்துள்ளார். தன் 16 ஆண்டுகாலப் பணியில் 66 ஆய்வுரைகளை வழங்கியுள்ளார். இலியோனார்டு இவரைப் பற்ரி பின்வருமாறு கூறுகிறார்: "இலெக்செலை விட்டால் இத்தகைய ஆஉவுரைகலை நானோ தெ அலம்பெர்ட்டோ தான் இயற்றமுடியும்". யோகான் யுலருக்கு எழுதிய மடலில் டேனியல் பெர்னவிலி இவரது பணியைப் பின்வருமாறு புகழ்ந்துரைக்கிறார் "இலெக்செல் பனிகளைப் பெரிது நயக்கிறேன். அவை ஆழமானவையுமார்வமூட்டுபவையும் ஆகும்.அவரது அடக்கம் அவரது பணிகளுக்கு மேலும் தகைமை சேர்க்கிறது. இது செம்மைசான்ற பெருமக்களுக்கே உரியதாகும்".

இவர் திருமணமே செய்துகொள்ளவில்லை. ஆனால், இலியோனார்டு யூலருக்கும் அவரது குடும்பத்துக்கும் நெருங்கிய நட்போடு விளங்கினார். இவர் யூலரின் இறப்பைக் அவரது வீட்டில் சென்று கண்ணுற்றார். யூலருக்குப் பின்னர் இவர் உருசிய அறிவியல் கழகத்தின் கணிதக் கல்வியியல் கட்டிலில் தொடர்ந்து பணியாற்றினார். ஆனால், அடுத்த ஆண்டே இவரை இறப்பு தழுவிற்று. குறுங்கோள் 2004 இலெக்செல், நிலாவின் இலெக்செல் குழிப்பள்ளம் ஆகியவை இவரது நினைவாகப் பெயரிடப்பட்டுள்ளன.

மேற்கோள்கள்
-----------

விக்கிமீடியா பொதுவகத்தில்,  
 ***Anders Johan Lexell (astronomer)***   
என்பதின் ஊடகங்கள் உள்ளன. 


1. ↑  "Precis de la vie de M. Lexell". *Nova Acta Academia Scientarum Imperialis Petropolitanae* **2**: 16–18. 1784.
2. ↑  "none". *Uchenaya Korrespondentsiya* **62** (48). 1776-02-24.
**மிருகாபதி** பெருங்கதை,  என்பவள் பெருங்கதை இலக்கியத்தில் வரும் கதை-மாந்தர்களில் ஒருவர். சேடகன் என்னும் அரனின் மகள். பெருங்கதைக் காப்பியத் தலைவன் உதயணனின் தாய்.

சேடகனின் பத்தாவது மகன் விக்கிரமன், தன் தந்தையும் அண்ணன்மாரும் தவம் இயற்றுதைத் தங்கை மிருகாபதிக்கும், அவளது கணவன் சதானிகனுக்கும் தெரிவித்தான். தங்கை மிருகாபதி மயற்கையுற்றாள் (பித்தானாள்). கணவன் அவளைப் பல இடங்களுக்குச் சென்று வேடிக்கைக் காட்டித் தேற்றி அவளுடன் வாழ்ந்துவந்தான். மிருகாபதி கருவுற்றாள். கருப்பம் நிரம்பியது. அப்போது ஒருநாள் மேல்மாட முற்றத்தில் உறங்கிக்கொண்டிருந்தாள். அப்போது அவளும் அவளது தோழிமாரும் செந்நிற ஆடை அணிந்திருந்தனர். மிருகாபதி செந்நிற ஆடை ஒன்றால் தன்னைப் போர்த்திக்கொண்டிருந்தாள். சாதிலிங்கள் முதலான செந்நிற மணப்பொருள்களையும், செந்நிற மலர்களையும் சுற்றிலும் தூவியிருந்தனர். அப்போது அவ்வழியே பறந்து சென்ற சரயு என்னும் பல் வலிமை கொண்ட பறவை மிருகாபதியை புலராத தசைப்பிண்டம் எனக் கருதி இருக்கையுடன் தூக்கிச் சென்றது. சேடக முனிவன் தவம் செய்துகொண்டிருந்த விபுலகிரியில் வைத்துத் தின்னத் தொடங்கியது. அப்போது மிருகாத்தி விழுத்துக்கொண்டாள். கொண்டுவந்தது பெண் என உணர்ந்த பறவை உண்ணாமல் பறந்து சென்றுவிட்டது. மிருகாபதி வேற்றிடம் என அறிந்து கலங்கினாள். அஞ்சினாள். வருத்தம் மிகுதியால் குழந்தை சூரியன் உதிக்கும்போது பிறந்தது. ஆண்குழந்தை.

அடிக்குறிப்பு
-------------

1. ↑  = கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.
**சி. என். பாலகிருஷ்ணன்** (*C. N. Balakrishnan*) (18 நவம்பர் 1934 – 10 திசம்பர் 2018)  ஓர் இந்திய அரசியல்வாதியும், சமூக சேவகரும் ஆவார். இவர் கூட்டுறவுத் துறை, காதி மற்றும் கிராமத் தொழில்கள் துறை, மாசு கட்டுப்பாடு துறை ஆகியவற்றின் அமைச்சராக உம்மன் சாண்டி அமைச்சகத்தின் கீழ் கேரள அரசின் அமைச்சராக இருந்தார். 2011 சட்டமன்றத் தேர்தலில் வெற்றி பெற்ற பிறகு கேரளாவின் வடக்காஞ்சேரி தொகுதியின் பிரதிநிதியானார்.

 சி. என். பாலகிருஷ்ணன்

ஆரம்ப கால வாழ்க்கை
------------------

நாராயணன் எழுத்தச்சன்-திருமதி. பாரு அம்மா தம்பதியினரின் மகனாக 1934 நவம்பர் 18 அன்று திருச்சூர் அருகே உள்ள புழக்கலில் பிறந்தார். இராமகிருஷ்ண ஆசிரமப் பள்ளியில் தனது கல்வியை முடித்த இவர் காதித் தொழிலாளியாக தனது வாழ்க்கையைத் தொடங்கினார். பின்னர் அரக்கால் குடும்பத்தைச் சேர்ந்த தங்கமணி என்ற ஆசிரியரை மணந்தார் இவர்களுக்கு சி. பி. கீதா (அரசியல்வாதி), மினி பல்ராம் என்ற இரு மகள்கள் இருக்கின்றனர்.

கே. கருணாகரனுடன் இவர் எப்போதும் நெருக்கமாக இருந்தார். கருணாகரனுடன் 50 ஆண்டுகளுக்கும் மேலாக பணியாற்றினார். பாலகிருஷ்ணன் கூட்டுறவு சங்கங்களில் வலுவான தலைவராக இருந்தார். மீனவர் சமுதாயத்தை ஒன்றிணைத்து அவ்ர்களை கூட்டுறவு சங்கங்களுக்குள் கொண்டு வந்தார். திருச்சூர் பால் விநியோகத் தொழிற்சங்கம், புறநாட்டுகரை சேவை கூட்டுறவு சங்கம் ஆகியவற்றுக்கு தலைமை தாங்கினார். இவர், கூட்டுறவு வங்கியின் துணைத் தலைவராகவும், பின்னர் மாவட்ட கூட்டுறவு வங்கியின் தலைவராகவும் ஆனார்.

இதையும் பார்க்கவும்
-------------------

* கேரள அரசு

மேற்கோள்கள்
-----------

1. ↑  മുന്‍ മന്ത്രി സി.എന്‍ ബാലകൃഷ്ണന്‍ അന്തരിച്ചു பரணிடப்பட்டது 2018-12-11 at the வந்தவழி இயந்திரம் (in மலையாளம்)

* Chandy gets his team

வெளி இணைப்புகள்
---------------

விக்கிமீடியா பொதுவகத்தில்,  
 ***C. N. Balakrishnan***   
என்பதின் ஊடகங்கள் உள்ளன. 

* Minister for Co-operation Khadi and Village Industries and Pollution Control at the Government of Kerala
தமிழ் இதழியல் வரலாற்றில் **கற்க கற்பிக்க** என்னும் இதழ் தமிழ் மொழி, ஆய்வு, சமூகம் என்ற தளத்திலே கட்டுரைகளைப் பதிபித்து தமிழ் மக்கள் வாழுமிடமெங்கும் தனது பங்களிப்பைச் செய்து வருகிறது. இது மூன்று மாதத்திற்கு ஒரு முறை என்ற அளவிலே ஆண்டுக்கு நான்கு முறை வெளியிடப்படுகிறது. முனைவர் கோ.பெரியண்ணன் அவர்களைத் தலைமை ஆசிரியராகக் கொண்டூ, முனைவர் அரிகிருஷ்ணன், முனைவர் முருகையன், முனைவர் இராமச்சந்திரன், முனைவர் ரேணுபத்மா, முனைவர் சுலோச்சனா ஆகியோரை ஆசிரியர் குழுவாக இணைந்து தமிழ் மொழியின் வளர்ச்சி, எதிர்காலநிலை, உலக அளவிலே வாழும் தமிழர்களுக்கு மொழியைக் கற்பித்தல் ஆகிய பணிகளைத் தரமாகச் செய்து வருகிறது.

தமிழர்களின் பண்பாடு
-------------------

தமிழர்களின் பண்பாட்டை உலகுக்கு மீட்டுருவாக்கம் செய்தல் என்ற அடிப்படையில், 2014 ஆம் ஆண்டு ஜூலை 23, 24, 25 தேதிகளில் உலகளாவிய தமிழ் மாநாட்டை மொரீசியஸ் தீவில் நடத்தியது.

இதழ் பதிப்பும் அறிவுரைக்குழுவும்
--------------------------------

இவ்விதழ் சிறப்பாக நடைபெற முனைவர் இரத்தின சபாபதியைப் பதிப்பாளராகவும், முனைவர் பொற்கோ, முனைவர் பன்னீர்செல்வம், முனைவர் சேதுபதி பாண்டியன், முனைவர் சீத்தாலெட்சுமி, முனைவர் வீரப்பன் ஆகியோரை ஆய்வு, அறிவுரைக்க் குழுவாகவும் கொண்டு செயல்பட்டு தமிழர்களின் நாகரிகம், பண்பாட்டினைத் தொடர்ந்து உலகுக்குப் பறைசாற்றும் பொறுப்பைத் தொய்வில்லாமல் செய்து வருகின்றது.

மேற்கோள்கள்
-----------

1. ↑  கற்க கற்பிக்க-செப்டம்பர்-2014.முனைவர்.பி.இரத்தின சபாபதி(பதிப்பாசிரியர்). சென்னை-600024.
**மிருணாளினி சென்** அல்லது **மிருணாளினி தேவி** (3 ஆகத்து 1879 - 8 மார்ச்சு 1972) ஒரு வங்காள மொழி பெண் கவிஞர், இவர் முதன் முதலில் விமானத்தில் பறந்த முதல் இந்தியப் பெண் ஆவார்.

வாழ்க்கை
--------

மிருணாளினி தேவி பீகார் மாநிலத்திலுள்ள பாகல்பூரில் லுத்தி குடும்பத்தில் பிறந்தார். தனது 12 வது வயதில் வங்காளத்தின் மிகப்பழமையான மாகாணமான பைக்பாராவின் மன்னரைத் திருமணம் செய்துகொண்டார். பைக்பாராவின் மன்னர் தனது 27 வது வயதில் இறந்த பின்பு மிருணாளினி தேவி, *நிர்மல் சந்திர சென்* என்பவரை இரண்டாவதாக திருமணம் செய்து கொண்டார். தம்பதிகள் இருவரும் 1910 ஆம் ஆண்டு டிசம்பர் 19ஆம் தேதி முதன் முறையாக விமானத்தில் பறந்தனர். இந்த நிகழ்வை அப்போதைய பிரஞ்சு, ஆங்கிலப் பத்திரிக்கைகளும் நாளிதழ்களும் குறிப்பிட்டுள்ளன.

கணவரின் பணி நிமித்தம் காரணமாக இங்கிலாந்து சென்று சில காலம் வசித்த பின் இரண்டாம் உலகப்போர் துவங்குவதற்கு முன்னர் கணவருடன் இந்தியா திரும்பி கல்கத்தாவில் வசிக்கத் தொடங்கினர். இந்தக் காலக்கட்டத்தில் வங்காள மொழியில் பல கவிதைகளை எழுதினார். அவை தேஷ் என்ற பத்திரிக்கையில் வெளிவந்தன.

எழுத்துப்பணி
------------

1954ஆம் ஆண்டு மிருணாளினி தேவி தனது சுயசரிதை நூலை எழுதியுள்ளார் அதில் "தான் எவ்வாறு முதல் விமானத்தில் பறந்த முதல் பெண் ஆனேன்" என்பதை விளக்கியுள்ளார். '*Knocking the Door*" என்ற 708 பக்கங்கள் அடங்கிய புத்தகத்தை 1954-இல் வெளியிட்டார். 8 மார்ச்சு 1972 இல் அவர் இறந்தார்.

மேற்கோள்கள்
-----------

1. 1 2  "One December over a century ago, a woman became first Indian to fly in country | Mumbai News - Times of India". *The Times of India* (ஆங்கிலம்). TNN. Dec 23, 2018. 2021-01-27 அன்று பார்க்கப்பட்டது.
2. 1 2  Johari, Aarefa. "Finding Mrs Sen: The first Indian woman to fly in a plane was a poet called Mrinalini Devi". *Scroll.in* (ஆங்கிலம்). 2021-01-27 அன்று பார்க்கப்பட்டது.
3. ↑
***ஆண்டாள்*** (பிறப்பு: 19 ஜூன் 1939 - இறப்பு 2 ஜூலை 2016) ஓர் இந்திய திரைப்படப் பின்னணிப் பாடகியும், இசை ஆசிரியையுமாவார்.

இளமைக்காலம்
-----------

இவர் தூத்துக்குடி மாவட்டத்திலுள்ள ஆழ்வார்திருநகரி (பழைய பெயர் குருகூர்) என்ற ஊரில் பிறந்தார். தந்தை பெயர் அழகியசிங்கம் ஐயங்கார். தந்தை வசதி படைத்தவர். இசைப்பிரியர் என்பதால் வீட்டில் கிராமபோன் கருவியும் இசைத்தட்டுகளும் வைத்திருந்தார். அந்த இசைத்தட்டுப் பாடல்களை கேட்டுக்கேட்டு ஆண்டாள் பாடுவதில் நல்ல பயிற்சி பெற்றார். இதைப் பார்த்த தகப்பனார் இவரை ஓர் உள்ளூர் இசை ஆசிரியரிடம் பயிற்சி பெற அனுப்பினார். அவர் இவருக்கு கீர்த்தனைகளைப் பாடக் கற்றுக் கொடுத்தார். பின்னர் சென்னையில் என். சி. வசந்தகோகிலம் அவர்களிடம் இசைப்பயிற்சி பெற்றார்.

பின்னணிப் பாடகி
---------------

டி. கே. எஸ். நாடகக் குழு, ஆர். எஸ். மனோகரின் நேஷனல் தியேட்டர்ஸ், சகஸ்ரநாமத்தின் சேவா ஸ்டேஜ், ஆகிய நாடகக் கம்பெனிகளினதும், கோமல் சுவாமிநாதன், டி. எஸ். துரைராஜ், வி. கே. ராமசாமி, எஸ். எஸ். ராஜேந்திரன் ஆகியோரின் நாடகக் குழுக்களினதும் நாடகங்களில் பின்னணி பாடி வந்தார். 
டி. கே. எஸ். நாடகக் கம்பெனியாரின் *கள்வனின் காதலி* நாடகத்தில் இவர் ஏ. எம். ராஜாவுடன் சேர்ந்து பாடிய "வானம்பாடிகள் போலே" என்ற பாடல் இசைத்தட்டாக வெளிவந்து இலங்கை வானொலியில் அதிகம் ஒலிபரப்பாகி பிரபலமடைந்தது. 
சேவா ஸ்டேஜ் கம்பெனி பாரதியாரின் குயில்பாட்டை நாடகமாக்கியபோது அதில் இவரும் மகாராஜபுரம் சந்தானம் இருவரும் பின்னணி பாடினார்கள். 
1954 ஆம் ஆண்டு வெளியான பொன்வயல் திரைப்படத்தில் "வாங்க வாங்க மாப்பிள்ளே" என்ற பாடலைப் பாடினார். அதன்பின் 1954 இல் வெளியான நல்லகாலம் , 1956 இல் வெளியான குடும்பவிளக்கு, 1959 இல் வெளியான நாலுவேலி நிலம் ஆகிய படங்களில் பின்னணி பாடியுள்ளார்.

சொந்த வாழ்க்கை
--------------

1950 களில் இவர் பிரபலமடைந்து வந்த காலத்தில் இவருக்குத் திருமணம் நடைபெற்றது. ஆனால் இவரது மணவாழ்க்கை சுமுகமாக அமையவில்லை. இதனால் பாடமுடியாத சூழ்நிலை ஏற்பட்டது. கணவனிடமிருந்து பிரிந்து வாழ்ந்தபோதும் ஒதுங்கியே இருந்தார். இவரது மகள் கமலா, மகன் ராஜ்பாலா ஆகியோருக்கு நல்ல இசைப்பயிற்சி அளித்து அவர்களை இசைத்துறையில் ஈடுபடுத்தினார். இசை பயிலும் மாணவர்களுக்கு இசை கற்றுக்கொடுத்து வந்தார்.

இறப்பு
------

ஆண்டாள் 2016 ஆம் ஆண்டு ஜூலை மாதம் 2-ஆம் நாள் சென்னையில் காலமானார்.

உசாத்துணை
---------

* வாமனன் (டிசம்பர் 2014). *திரை இசைக் களஞ்சியம்* (முதல் ). சென்னை: மணிவாசகர் பதிப்பகம் 044 25361039. பக். 762-765.
* ஜி. நீலமேகம் (டிசம்பர் 2014). *திரைக்களஞ்சியம் – தொகுதி 1* (முதல் ). சென்னை: மணிவாசகர் பதிப்பகம் 044 25361039. பக். 74, 77, 104, 174-175.

வெளி இணைப்புகள்
---------------

* யூடியூபில் வாழ்வின் கடமையை - நல்லகாலம் படத்தில் ஆண்டாள் பாடிய பாடல்
* யூடியூபில் வானம்பாடிகள் போலே - கள்வனின் காதலி நாடகப் பாடல்
**தீபாரீத்தீ** (*Tifariti*, எழுத்துப்பெயர்ப்பு "**தீபாரீத்தீ**"; அரபு மொழி: تيفاريتي) மேற்கு சகாராவின் வடகிழக்கில் உள்ள பாலைவனச்சோலை நகரமாகும். இது மோரோக்கோவின் சுற்றின் கிழக்கே *இசுமரா*விரிருந்து 138 கிமீ தொலைவிலும் மூரித்தானியாவின் எல்லையிலிருந்து 15 கிமீ தொலைவிலும் அமைந்துள்ளது. இது பொலிசரியோவினால் *விடுவிக்கப்பட்ட ஆள்புலம்* என்றும் மொரோக்கோவால் *இடைநிலை வலயம்* என்றும் அறியப்படும் பகுதியில் உள்ளது. பீர் லெலூவிலிருந்து 2011இல் இடம் பெயர்ந்த சகாராவிய அரபு சனநாயகக் குடியரசின் *நடைமுறைப்படி* தற்காலிக தலைநகரமாக உள்ளது. இது சகாராவிய குடியரசின் இரண்டாவது இராணுவப் பகுதியின் தலைநகரமாகவும் விளங்குகின்றது. 

  

2010 இல் தீபாரீத்தீயின் மக்கள்தொகை ஏறத்தாழ 3,000ஆக இருந்தது.

தீபாரீத்தீயிலிருந்து 177 கி.மீ தொலைவிலுள்ள இசுமரா ஓர் புனிதத்தலமாகும்; இதனை மா எல் ஐனின் நிறுவினார். 320 கிமீ தொலைவிலுள்ள அல்சீரிய நகரமான டின்டூஃபில் சகாராவிய அகதிகள் முகாங்கள் அமைந்துள்ளன. இவ்விரு நகரங்களுக்கும் இடையே டிபாரிட்டி அமைந்துள்ளது. 

தீபாரீத்தீயிலுள்ள அரசுப் பகுதியில் சாகாராவிய குடியரசின் நாடாளுமன்றம், மருத்துவமனை, பள்ளிக்கூடம், பள்ளிவாசல் மற்றும் அருங்காட்சியகம் அமைந்துள்ளன.

மேற்சான்றுகள்
-------------

1. ↑  "Allocating seats for the liberated territories in Parliament will be considered in the next election (Official)". Sahara Press Service. 2012-02-20. Archived from the original on 2014-09-12.. பார்த்த நாள்: 2012-02-07.
2. ↑  "Minister of Defense receives Ross in liberated Tifariti". Sahara Press Service. 2012-03-11. Archived from the original on 2014-12-22.. பார்த்த நாள்: 2012-03-11.
3. ↑  "Navarra ondea en el Sahara" (in es). Diario de Navarra. 2010-03-18.. பார்த்த நாள்: 2010-09-10.
4. ↑  Pista número 58: Smara – Tifariti
**மிருகவானி தேசியப் பூங்கா** (*Mrugavani National Park*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஒரு தேசியப் பூங்கா ஆகும். இது, ஐதராபாத்தின் மகாத்மா காந்தி பேருந்து நிலையத்திலிருந்து 20 கி.மீ தொலைவில் உள்ள மொய்னாபாத் மண்டலத்தின் சில்கூரில் அமைந்துள்ளது. மேலும், இது 3.6 சதுர கிலோமீட்டர் (1.4 சதுர மைல்) அல்லது 1211 ஏக்கர் பரப்பளவைக் கொண்டுள்ளது. இது 600 வகையான தாவர இனங்களைக் கொண்டுள்ளது. சுமார் 350 புள்ளிமான்கள் இந்த பூங்காவில் உள்ளன. மேலும், இந்திய குழிமுயல், காட்டுப்பூனை, புனுகுப்பூனை, சாரைப்பாம்பு, கட்டுவிரியன், பூக்கொத்தி 200 க்கும் மேற்பட்ட மயில்கள் போன்ற உயிரனங்களும் உள்ளது.   இன்று இந்த பூங்கா பல்லுயிர் பெருக்கத்தின் தாயகமாகும். பார்வையாளர்களுக்கான அனைத்து வசதிகளும் பூங்காவிற்குள் வழங்கப்பட்டுள்ளன.

வரலாறு
------

இது 1994இல் தேசியப் பூங்காவாக அறிவிக்கப்பட்டது.

இடம்
----

இந்தப் பூங்கா சில்கூர் பாலாஜி கோயிலுக்கு அருகில் உள்ளது, ஐதராபாத், மகாத்மா காந்தி பேருந்து நிலையத்திலிருந்து சுமார் 20 கி.மீ தொலைவில் உள்ளது.

மேலும் காண்க
------------

* மகாவீர் ஹரினா வனஸ்தாலி தேசியப் பூங்கா
* சவகர் மான் பூங்கா

மேற்கோள்கள்
-----------

1. ↑  "Wild Life in Telangana :: Telangana Tourism". *telanganatourism.gov.in*. 30 ஏப்ரல் 2018 அன்று மூலம் பரணிடப்பட்டது. 18 April 2018 அன்று பார்க்கப்பட்டது.
2. ↑  Borah, Prabalika M. (11 January 2018). "Dear, how about some deer spotting?". 18 April 2018 அன்று பார்க்கப்பட்டது – www.thehindu.com வழியாக.

வெளி இணைப்புகள்
---------------

* Forest Department description

விக்கிமீடியா பொதுவகத்தில்,  
 ***மிருகவானி தேசியப் பூங்கா***   
என்பதின் ஊடகங்கள் உள்ளன.
**தீபிகா சாம்சன்** (*Dipika Kakar*) ஒரு தொலைக்காட்சி நடிகை. இவர் இமாஜின் தொலைக்காட்சியில் ஒளிப்பரப்பான *நீர் பாரே தேரே நைநா தேவி* எனும் தொலைக்காட்சித் தொடரின் மூலம் அறிமுகமானார். பின்னர், ஜீ டிவியில் ஒளிப்பரப்பான *அக்லே ஜானம் மொஹே பிட்டியா ஹி கி ஜோ* என்னும் தொடரில் நடித்தார். தற்போது, கலர்ஸ் தொலைக்காட்சியின் ஸசுரால் சிமர் கா என்ற தொடரில் சிமர் என்ற கதாபாத்திரத்தில் நடித்ததன் மூலம் பரவலாக அறியப்பட்டார்.

இளமைக் காலம்
------------

தீபிகா சாம்சனின் தந்தை ஒரு இராணுவ வீரர் ஆவார். இவர் குடும்பத்தின் மூன்றாவது பெண் பிள்ளை ஆவார்.
தீபிகா சாம்சன் நடிக்க வருவதற்கு முன்னால் விமான பணிப் பெண்ணாக பணிபுரிந்தார். பின், நடிப்பின் மீது கொண்ட ஆர்வத்தால் பணியை விடுத்து நடிக்க வந்துவிட்டார். இவர் விமான துறையில் பணிபுரியும் தன் காதலரான *ரவுணக் சாம்சன்* என்பவரை 2009ம் ஆண்டு சனவரி மாதம் திருமணம் செய்து கொண்டார்.

சின்னத்திரை
-----------

* 2010 - நீர் பாரே தேரே நைநா தேவி - லட்சுமி
* 2010 - அக்லே ஜானம் மொஹே பிட்டியா ஹி கி ஜோ - ரேகா
* 2011 - மூன்று முடிச்சு - சிமர்

மூன்று முடிச்சு
---------------

கலர்ஸ் தொலைக்காட்சியின் *சாசுரல் சிமர் கா* என்னும் தொடர், தமிழில் மூன்று முடிச்சு என்ற பெயரில் மொழிமாற்றம் செய்யப்பட்டு ஒளிப்பரப்பப்படுகிறது. தீபிகா சாம்சன் இதில் *சீமா* என்னும் கதாபாத்திரத்தில் வருகிறார்.

குறிப்புகள்
-----------

* பரணிடப்பட்டது 2015-04-28 at the வந்தவழி இயந்திரம்
**நள பொன்னப்பா** (*N. Ponnappa*) இந்தியாவைச் சேர்ந்த ஒரு தன்னுரிமை கேலிச்சித்திர ஓவியர் ஆவார். இவரது படைப்புகள் பல இந்தியாவின் பல முக்கிய பத்திரிகைகளில் வெளிவந்துள்ளன.

ஆரம்ப வாழ்க்கை மற்றும் கல்வி
----------------------------

பொன்னப்பா குடகு இனத்தைச் சேர்ந்தவர். மங்களூரில் 1948 ஆம் ஆண்டு நதிகெரியாண்டா சி 'மிட்டூ' சுப்பையா மற்றும் பொன்னம்மா ஆகிய இரு பள்ளி ஆசிரியர்களுக்கும் மகனாகப் பிறந்தார். இவரது தந்தைவழி தாத்தா பாட்டொளே பழமே என்ற குடகு நாட்டுப்புற பாடல் தொகுப்பாளர் நதிகெரியண்ட சின்னப்பா ஆவார். பொன்னப்பாவின் ஆரம்பக் கல்வி மங்களூர், புனே மற்றும் சென்னை ஆகிய இடங்களில் இருந்தது. இவர் கட்டிடக்கலையில் பட்டம் பெற்றார். உயர் படிப்பிற்காக சிகாகோ சென்றார், அங்கு இவர் தனது கல்லூரி இதழுக்காக கேலிச்சித்திரங்களை முதலில் வரையத் தொடங்கினார்.

தொழில்
------

1970 ஆம் ஆண்டு முதல் 1981 ஆம் ஆண்டு வரை 11 வருட காலத்திற்குப் பிறகு சென்னையில் கட்டடக் கலைஞராக இவர் இயெப்ரி பாவா மற்றும் தில்லி மற்றும் லாகோசு ஆகியவற்றில் பணியாற்றினார், பின்னர் இவர் முழுநேர கேலிச்சித்திர ஓவியராக மாறினார். இந்தியாவில் இவரது கேலிச்சித்திரங்கள் முதலில் 1976 ஆம் ஆண்டில் இந்தியா டுடே இதழில் வெளிவந்தன

விருதுகள்
---------

இந்தியாவிலும் வெளிநாட்டிலும் பொன்னப்பா கேலிச்சித்திரத்திற்காக விருதுகளை வென்றுள்ளார். மனிதகுலம் மற்றும் ஆற்றல் என்ற தலைப்பில் செருமனியில் நடைபெற்ற பன்னாட்டு கேலிச்சித்திரப் போட்டிக்கான நடுவர் குழுவில் இவர் உறுப்பினராகவும் இருந்தார். கர்நாடக மாநில இராச்யோத்சவா விருதைப் பெற்றார். தென் கொரியா, ருமேனியா, செருமனி, சப்பான் போன்ற பல்வேறு நாடுகளில் நடந்த கேலிச்சித்திரப் போட்டிகளில் கலந்து கொண்டு பன்னாட்டு அங்கீகாரம் பெற்றுள்ளார். 2006 ஆம் ஆண்டில், இவருக்கு 'ஆண்டின் கூர்க் நபர்' என்ற பட்டம் வழங்கப்பட்டது.

தனிப்பட்ட வாழ்க்கை
------------------

பெங்களூரில் நீண்ட காலம் தங்கி கேலிச்சித்திரப் பட்டறைகளை நடத்தியிருக்கிறார். தற்பொழுது தனது மனைவி சோதி செட்டியுடன் கோவாவில் வசிக்கிறார்.

மேற்கோள்கள்
-----------

1. 1 2  "Nadikerianda Nala Ponnappa". *Kodagu Heritage*. KodavaClan. 29 October 2018. 25 July 2022 அன்று பார்க்கப்பட்டது.
2. ↑  Chatterjee, Sreemoyi (December 30, 2016). "Cartoonist Ponnappa is 'Coorg person of the year'". .
3. ↑  "Cartoonist Ponnappa is 'Coorg person of the year'". DHNS. December 31, 2016. .
4. ↑  "N. Ponnappa – A Cartoonist Par Excellence". *Karnataka.com*. 26 April 2015. 25 July 2022 அன்று பார்க்கப்பட்டது.
**கொரோனா தேவி வழிபாடு** , இந்தியாவில் கொரோனா வைரசு, பெருந்தொற்றால் 14 சூன் 2020 வரை 3,24,482 பேர் பாதிக்கப்பட்டு, 9,247 பேர் இறந்துள்ளனர். [1]இப்பெருந்தொற்று நோய்க்கு இதுவரை மருந்துகள் கண்டுபிடிக்கப்படாத நிலையில், உலகில் பல பகுதிகளில் பெண்கள் சில வினோதமான தடுப்பு நடைமுறைகள் மற்றும் சடங்குகள் செய்து வருகின்றனர். இருப்பினும், இந்தியாவில், இந்த பெருந்தொற்று நோய், சில பகுதிகளில் மக்களை மூடநம்பிக்கைக்குள்ளாக்கியுள்ளது.

மார்ச், 2020 மாத இறுதியில் உத்தரப் பிரதேசம் மாநிலம்,  சீதாப்பூர் மாவட்டத்தில் *கொருனா* (**Koruna**) என்ற கிராமத்தில் வசிப்பவர்கள், கொரோனா வைரசு மார்ச், 2020 மாத இறுதியில் இந்தியாவில் பரவியதிலிருந்து பல பாகுபாடுகளை எதிர்கொண்டனர்.[2]

தற்போது சூன் மாத நடுவில் பிகார், ஜார்க்கண்ட், உத்தரப் பிரதேசம், அசாம் மற்றும் மேற்கு வங்காளத்தின் பல மாவட்டங்களில் பெண்கள் மற்றும் திருநங்கைகள் கொரோனா வைரசு பெருந்தொற்றிலிருந்து தங்களைக் காத்தருள **கொரோனா தேவி** வழிபாடுகள் செய்கின்றனர்.[3][4][5] [6]கேரளாவின் கொல்லம் மாவட்டத்தில் உள்ள கடக்கல் என்னும் இடத்தில் அணிலன் என்பவர் கொரோனா வைரசு வடிவச் சிலையை நிறுவி கொரோனா தேவியை வழிபாடு செய்கிறார்.[7] [8]

மேற்கோள்கள்
-----------

1. ↑  Coronavirus Worldometer
2. ↑  Coronavirus Poses A Different Problem For UP Village Called "Korauna"
3. ↑  Women in Bihar, Jharkhand, UP & West Bengal perform 'Corona Devi' puja to ward off coronavirus
4. ↑  How a goddess called Corona Devi came to be worshipped in West Bengal
5. ↑  Assam: Many perform 'Corona Devi Puja' to end coronavirus pandemic perform 'Corona Devi' puja to ward off coronavirus
6. ↑  Women in parts of Assam offer prayers to please 'Corona Devi'
7. ↑  கொரோனா தேவிக்கு தினமும் பூஜை செய்யும் நம்பூதிரி
8. ↑  கொரோனா தேவி பூஜை ; கேரளாவில் விநோதம்
thumpthump
**வறுமைக் கோடு** (*Poverty line*) என்பது வறுமையை வரையறுக்கப் பயன்படும் ஓர் அளவுகோல் ஆகும். குறைந்த பட்ச நுகர்வுத் தரத்தைக் கூட பெற முடியாதவர்கள் வறுமைக்கோட்டில் வாழ்பவர்கள் ஆவார்கள். ஒரு குறிப்பிட்ட வாழ்க்கைத் தரத்தை அடையத் தேவையான குறைந்த பட்ச வருமான வரம்பே வறுமைக்கோடு எனப்படுகிறது. வருமானம் தவிர்த்து ஒருவர் உட்கொள்ளும் உணவின் அளவைப் பொறுத்தும் வறுமைக் கோடு வரையறுக்கப்படுகிறது. வெவ்வேறு நாடுகளில் வெவ்வேறு வறுமைக் கோடு வரையறைகள் பயன்படுத்தப்படுகின்றன.

thumpthump

குறைந்த பட்ச நுகர்வு
--------------------

குறைந்த பட்ச நுகர்வு என்பது பின்வரும் வழிகளில் மதிப்பிடப்படுகிறது. ஒருவர் உயிர் வாழ்வதற்குத் தேவையான தானியம், பருப்பு வகைகள், பால், சர்க்கரை, எண்ணெய் ஆகியவற்றின் குறைந்தபட்ச அளவு தீர்மானிக்கப்படுகிறது. இப்பண்டங்களின் விலையைக் கணக்கில் கொண்டு தேவைப்படுகின்ற குறைந்த பட்சப் பொருள்களை வாங்குவதற்கான பணம் மதிப்பிடப்படுகிறது. இதுவே ஒருவரின் குறைந்த பட்ச நுகர்ச்சிச் செலவாகும். இது ஓர் ஆண்டிற்குக் கணக்கிடப்படுகிறது. இதற்குச் சமமான வருவாயைப் பெறாதவர்கள் அல்லது இதற்குக் குறைவான வருவாயைப் பெறுபவர்கள் வறுமைக்கோட்டின் கீழ் வாழ்பவர்கள் ஆவார்கள். இந்தியாவில் குறைந்த பட்ச கலோரி உணவுத் தேவையின் அடிப்படையிலும் வறுமைக் கோட்டை வரையறுத்துள்ளனர். நகர்ப்புறங்களில் வாழும் ஒரு நபருக்குக் குறைந்த பட்சமாக 2,100 கலோரி உணவும், கிராமப் புறங்களில் வாழும் ஒரு நபருக்கு 2,400 கலோரி உணவும் தேவைப்படுகிறது. இவ்வுணவுப் பொருள்களை வாங்கத் தேவையான வருமானத்தைப் பெறாதவர்கள் வறுமைக்கோட்டின் கீழ் வாழ்பவர்கள் ஆவார்கள்.

மேற்கோள்கள்
-----------

1. ↑  Ravallion, Martin *Poverty freak: A Guide to Concepts and Methods*. Living Standards Measurement Papers, The World Bank, 1992, p. 25
2. ↑  Hagenaars, Aldi & de Vos, Klaas *The Definition and Measurement of Poverty*. Journal of Human Resources, 1988
3. ↑  Hagenaars, Aldi & van Praag, Bernard *A Synthesis of Poverty Line Definitions*. Review of Income and Wealth, 1985
4. ↑  Poverty Lines - Martin Ravallion, in The New Palgrave Dictionary of Economics, 2nd Edition, London: Palgrave Macmillan
5. ↑  P. நாராயணன். *இந்தியப் பொருளாதாரம்*. வெற்றி பதிப்பகம், ஆற்காடு.. பக். 226, 227.
**மாவுலின்னாங்** என்னும் கிராமம், இந்திய மாநிலமான மேகாலயாவின் கிழக்கு காசி மலை மாவட்டத்தில் அமைந்துள்ளது. இங்கு வாழும் மக்கள் தாய்வழி சமூகத்தை பின்பற்றுகின்றனர். இது ஆசியாவிலேயே சுத்தமான கிராமம் என்று அறியப்படுகிறது.

இது பைனுர்ஸ்லா வட்டாரத்துக்கும், சட்டமன்றத் தொகுதிக்கும் உட்பட்டது.

புவியியல்
---------

மாவுலின்னாங் கிராமத்தின் ஒரு சாலை
இது சில்லாங்கின் தெற்கில் 90 கி.மீ தொலைவில், இந்தியா-வங்காளதேசம் எல்லைக்கு அருகில் அமைந்துள்ளது.

மக்கள்
------

எபிஃபனி தேவாலயம்
இங்கு ஏறத்தாழ 500 மக்கள் வசிக்கின்றனர்.

2014ஆம் ஆண்டின் கணக்கெடுப்பின்படி, இங்கு 95 வீடுகள் உள்ளன. இங்கு வாழும் அனைவரும் கல்வி கற்றிருக்கின்றனர். இங்கு வாழும் மக்களின் முக்கியத் தொழில் வேளாண்மை ஆகும். முக்கியப் பயிர் பாக்கு ஆகும். இவர்கள் காசி இன மக்கள் ஆவர்.

தாய்வழி சமூகம்
--------------

காசி இன மக்கள், தங்கள் சொத்துக்களை கடைசி பெண்களுக்கே எழுதி வைப்பர். இங்கு தலைமுறையானது பெண்களை முன்னிறுத்தி இருக்கிறது. மகள்கள் தாயின் பெயரை தன் பெயருடன் சேர்த்து எழுதுவது வழக்கம்.

தூய்மை
------

இந்த ஊர் தூய்மைக்கு பெயர் பெற்றது. இங்கு சேர்க்கப்படும் கழிவுகளை மூங்கில் கூடைகளில் சேகரித்து, குழிக்குள் போட்டு, உரமாக பயன்படுத்துகின்றனர். டிஸ்கவர் இந்தியா என்ற பயண இதழ், இந்த ஊரை ஆசியாவின் சுத்தமான கிராமம் என்று 2003ஆம் ஆண்டில் அறிவித்தது. The phrase has since caught on. Moasunep Kichu's documentary on the village, for instance, is called Asia's Cleanest Village.

சுற்றுலா
--------

இது சுற்றுலாத் தலமாகும். இங்கு வேர்களால் ஆன பழைமையான பாலம், சிறு முனையின் மீது சமன்பட்டு நிற்கும் பாறை ஆகியன உள்ளன. ஊர் முழுவதும் செடி,கொடி, மரங்களால் நிரம்பியுள்ளது. சுற்றுலாப் பயணிகள் தங்குவதற்கான குடில்கள் உள்ளன.

சான்றுகள்
---------

1. ↑  IAY Report for Financial year 2010-2011
2. ↑  Kingdom of girls: Women hold power in this remote Indian village" 'வாஷிங்டன் போஸ்ட்*. April 17th 2015. Retrieved on June 6, 2015.*
3. ↑  "Asia's Cleanest Village is in Meghalaya".
4. ↑  Electoral roll of Pynurla (ST) constituency, Election Department, Government of Meghalaya.
5. ↑  Magical Mawlynnong பரணிடப்பட்டது 2016-03-04 at the வந்தவழி இயந்திரம், Meghalaya Tourism
6. 1 2  Nieves, Evelyn. "Girls Rule in an Indian Village" (). *த நியூயார்க் டைம்ஸ்*. June 3, 2015. Retrieved on June 5, 2015.
7. ↑  Availability of MGNrega data on MGNREGA soft MIS
[*தொடர்பிழந்த இணைப்பு*]
8. 1 2 3  Eco Destination பரணிடப்பட்டது 2011-12-09 at the வந்தவழி இயந்திரம், Department of Tourism, Government of Meghalaya
9. ↑  Where women of India rule the roost and men demand gender equality" 'தி கார்டியன்*. January 18th 2011. Retrieved on June 6, 2015.*
10. ↑  Mawlynnong - the cleanest village of Asia பரணிடப்பட்டது 2016-06-04 at the வந்தவழி இயந்திரம், *India-north-east.com*
11. ↑  *Asia's Cleanest Village by EMMRC K*, 2013-06-21, 2015-04-20 அன்று பார்க்கப்பட்டது

இணைப்புகள்
----------

* மேகாலயாவின் சுற்றுலாத்தளத்தில் மாவுலின்னாங்கை பற்றி பரணிடப்பட்டது 2016-03-04 at the வந்தவழி இயந்திரம் (ஆங்கிலத்தில்)
* நித்தமும் சுத்தம்; மேகாலயாவின் சொர்க்க பூமி மாவுலிநாங்! - தினமலர்
தமிழ் இலக்கணத்தில் **கொற்ற வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். கொற்றம் என்னும் சொல் வெற்றியைக் குறிப்பது. மன்னர் போரில் வெற்றி பெற்றதைப் பொருளாகக் கொள்வதால் இத்துறை "கொற்ற வஞ்சி" என்னும் பெயர் பெற்றது.

இதனை விளக்க, உலகத்தோர் போற்றி வணங்கத்தக்க வகையில் வாள் வீசிப் போரிட்டான் என்று காலில் வீரக் கழல் அணிந்த மன்னனைப் பாராட்டுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*வையகம் வணங்க வாளோச்சினன் எனச்"*
*செய்கழல் வேந்தன் சீர்மிகுத் தன்று*

எடுத்துக்காட்டு
---------------

*அழலடைந்த மன்றத்து அலந்தயரா நின்றார்*
*நிழலடைந்த நின்னையென்று ஏத்திக் - கழலடைய*
*செற்றம்கொண் டாடிச் சிலைத்தெழுந்தார் வீந்தவியக்*
*கொற்றம்கண் டெஃகுயர்த்தான் கோ*
- புறப்பொருள் வெண்பாமாலை 40.

குறிப்பு
--------

1. ↑  இராமசுப்பிரமணியன், வ. த. 2009. பக். 69, 70

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **பொதுவுடைமை**

**பொதுக் கொள்கைகள்**

|  |  |
| --- | --- |
|  | **மார்க்சிய மெய்யியல்** |
|  | **வர்க்கப் போராட்டம்** |
|  | **தொழிலாளர் அனைத்துலகியம்** |
|  | **கம்யூனிஸ்ட் கட்சி** |


**தத்துவங்கள்**

|  |  |
| --- | --- |
|  | **மார்க்சிசம்** |
|  | **லெனினிசம்** |
|  | **மாவோயிசம்** |
|  | **Chuch'e** |
|  | **ட்ரொட்ஸ்கியிசம்** |
|  | **இடதுசாரி பொதுவுடமை** |


**பொதுவுடமைவாதிகள்**

|  |  |
| --- | --- |
|  | **கார்ல் மார்க்ஸ்** |
|  | **பிரெட்ரிக் ஏங்கல்ஸ்** |
|  | **விளாடிமிர் லெனின்** |
|  | **ரோசா லக்சம்பேர்க்** |
|  | **ஜோசப் ஸ்டாலின்** |
|  | **லியோன் திரொட்ஸ்கி** |
|  | **மா சே துங்** |

 |

**மாவோயிசம்** அல்லது **மாவோவியம்** (*Maoism*) அல்லது **மா சேதுங்கின் சிந்தனை** (*Mao Zedong Thought*) என்பது சீன அரசியல் தலைவர் மா சே துங்கின் (1893–1976) சிந்தனைகளில் இருந்து உருவான ஓர் அரசியல் கொள்கையாகும். இக்கொள்கையைப் பின்பற்றுபவர்கள் மாவோயிசவாதிகள் அல்லது மாவோயிஸ்டுகள் என அழைக்கப்படுகின்றனர். 1950கள்-60களில் உருவாக்கப்பட்ட இக்கொள்கை சீனப் பொதுவுடமைக் கட்சியின் அரசியல் மற்றும் இராணுவ சித்தாந்தங்களை வரையறுக்கும் ஒரு கொள்கையாகக் கடைப்பிடிக்கப்பட்டு வருகிறது.

முதலாளித்துவ சமூகத்தில் இருந்து சமவுடமை சமூகத்துக்கான மாற்றத்தை உருவாகக்த் தேவையான புரட்சிப் படைக்கு உழைப்பாளர்களை விட வேளாண்மை சார்ந்த உழவரினமே தேவையானவர்கள் என மாவோயிசம் வலியுறுத்துகிறது.
**கொரியாவின் ஒருங்கிணைந்த மகளிர் சங்கம்** (**KWAU** அல்லது *Yǒsǒng tanch'e yǒnhap*) என்பது தென் கொரியாவில் பெண்கள் பிரச்சினைகளில் கவனம் செலுத்தும் 33 சங்கங்களை ஒருங்கிணைத்து ஒரே குடையின் கீழ் செயல்படும் அமைப்பாகும். இது கொரிய தேசிய மகளிர் குழுவுடன் இணைந்து, கொரியா முழுவதும் பெண்களின் பிரச்சனைகள் மற்றும் பெண்ணியம் தொடர்பான அரசு சாரா நிறுவனங்களின் செயல்பாடுகளை ஒருங்கிணைக்க உதவுகிறது.

வரலாறு
------

கொரிய ஒருங்கிணைந்த மகளிர் சங்கம் பிப்ரவரி 1987-ல் நிறுவப்பட்டது. இது கொரிய அரசாங்கத்திற்கு எதிராக குவான் இன் சுக் கொண்டு வந்த பாலியல் துன்புறுத்தல் குற்றச்சாட்டுகளை அடுத்து இடதுசாரி, தொழிலாளர் சார்பு பெண்ணியவாதிகளால் உருவாக்கப்பட்டது. சம்பந்தப்பட்ட பெண்கள் நீல கழுத்துப்பட்டைத் தொழிலாளர்கள், எழுத்தாளர்கள், தொழில் வல்லுநர்கள், இல்லத்தரசிகள், கல்லூரி மாணவிகள், கிராமப்புற பெண்கள் மற்றும் நகர்ப்புற ஏழை பெண்கள் என பலதரப்பட்ட குழுவாக இருந்தனர். கொரிய ஒருங்கிணைந்த மகளிர் சங்கம் *மின்ஜங்* இயக்கம் மற்றும் தேசிய ஜனநாயக இயக்கத்துடன் தொடர்புடையது. இக்காலத்தில் பெண்களின் உரிமைகள் வலியுறுத்தப்பட்டன. வாழ்நாள் முழுவதும் சமமான வேலை, மகப்பேறு பாதுகாப்பு, மனித உரிமைகள் மற்றும் பெண்களின் அமைதிக்கு எதிரான பாலியல் வன்முறை உள்ளிட்ட பாகுபாட்டுக்கு எதிரான போராட்டத்தின் சில வலியுறுத்தப்பட்டுள்ளன. ஆரம்பத்தில் 21 நிறுவனங்கள் ஒன்றிணைந்து கொரிய ஒருங்கிணைந்த மகளிர் சங்கத்தினை உருவாக்கியது. கொரிய ஒருங்கிணைந்த மகளிர் சங்கத்தின் இணைந்துள்ள சில முக்கிய அமைப்புகள், குடியரசிற்கான மகளிர் சங்கம், கொரியா பெண்கள் ஹாட் லைன், *பெண்கள் செய்தித்தாள்* (இப்போது *பெண்கள் செய்திகள்* ), கொரிய பெண் தொழிலாளர்கள் சங்கம், கொரிய கத்தோலிக்க விவசாயிகள், பெண்கள் குழு ஆகும்.

மேற்கோள்கள்
-----------

1. ↑  Ching, Miriam; Louie, Yoon (1995-07-01). *Minjung feminism: Korean women's movement for gender and class liberation*. பக். 417–430. doi:10.1016/0277-5395(95)80033-L.
2. ↑  Nam, Jeong-Lim (2000). *Gender Politics in Transition to Democracy*. பக். 94–112. doi:10.1353/ks.2000.0012.. பார்த்த நாள்: 4 November 2015.
3. ↑  Kyounghee, Kim (Summer 2002). "A Frame Analysis of Women's Policies of Korean Government and Women's Movements in the 1980s and 1990s". *Korea Journal*. 18 October 2019 அன்று பார்க்கப்பட்டது.
ஒரு நிலா ஒளிவட்டம்
இந்தியா, மும்பையில் காணப்பட்ட நிலா ஒளிவட்டம்
சூரிய உதயத்தின் போது காணப்பட்ட சூரிய ஒளிவட்டம்
வானிலையியலில் **கொரோனா அல்லது ஒளிவட்டம்** (*Corona*)சூரியனில் அல்லது நிலாவில் விளிம்பு விளைவால் ஏற்படும் ஒரு ஒளியியல் நிகழ்வாகும். நட்சத்திரங்களாலும், கோள்களாலும், நீர் துளிகளாலும், மேகங்களிலுள்ள பனிப் படிகங்களாலும், கண்ணாடியின் மேற்பரப்பில் உள்ள மூடுபனிகளாலும் சில நேரங்களில் ஒளிவட்டம் உருவாகிறது. கொரோனா என்பது வானுலக பொருட்களைச் சுற்றி பல மையங்களைக் கொண்ட பல வண்ண வளையங்களைக் கொண்டு மையத்தில் வெளிச்சமான பகுதியைப் பெற்றிருக்கும். மையத்தில் வெளிச்சமான பகுதி (aureole) நிலவின் ஒளிவட்டத்தில் உள்ளது. இது மையத்தில் வெளிர் நீல வட்டமாகவும், ஓரங்களில் செம்பழுப்பு நிறத்துடனும் காணப்படும். ஒளிவட்டத்தின் கோண அளவு, அதை உருவாக்கும் நீர் துளிகளின் விட்ட அளவைப் பொறுத்தது. சிறிய நீர் துளிகள் பெரிய கொரோனாக்களை உருவாக்கும். நீர் துளிகள் ஒரே அளவுடன் இருந்தால் உருவாகும் ஒளிவட்டங்களும் ஒரே பொலிவுடன் இருக்கும். ஒளி எதிரொளிப்பால் உருவாகும் பரிவேடம் விளிம்பு விளைவால் ஏற்படும் கொரோனாக்களிலிருந்து மாறுபடுகிறது. ஆனால் பரிவேடம் கொரோனாக்களை விட பெரிதாக இருக்கும்.

மேற்கோள்கள்
-----------

1. ↑  Cowley, Les (2012). "Jupiter corona from Iran". *Atmospheric Optics*. 2016-05-02 அன்று பார்க்கப்பட்டது.
2. ↑  Calvert, J. B. The Corona, University of Denver, 2 August 2003. Access date 11 Feb. 2107
3. ↑  Cowley, Les, Corona, Atmospheric Optics. Access date 11 Feb. 2107

வெளியிணைப்புகள்
---------------

விக்கிமீடியா பொதுவகத்தில்,  
 ***Corona***   
என்பதின் ஊடகங்கள் உள்ளன. 

* Explanation and image gallery - Atmospheric Optics by Les Cowley
* Rings around the sun and moon: coronae and diffraction
* Corona from Fogged Eyeglasses
* Experimental simulations of pollen coronas
* The Corona

Lunar corona with Altocumulus floccus

காட்சியகம்
----------

* வனத்தில் உருவாகும் கொரோனாவனத்தில் உருவாகும் கொரோனா
* சூரிய கொரோனாவின் எதிரொளிப்பு காட்சிசூரிய கொரோனாவின் எதிரொளிப்பு காட்சி
* கோல்டன் கேட் பாலத்தில் உருவான சூரிய கொரோனாகோல்டன் கேட் பாலத்தில் உருவான சூரிய கொரோனா
* கோல்டன் கேட் பாலத்தில் உருவான பகுதி கொரோனாகோல்டன் கேட் பாலத்தில் உருவான பகுதி கொரோனா
* நிலவின் கொரோனாநிலவின் கொரோனா
**ஆடி அமாவாசை** இந்து சமயத்தவர்களுக்கு மிகவும் புனிதமும் சிறப்பானதுமான தினமாகும். ஆடி மாதத்தில் வருகின்ற அமாவாசை *"ஆடி அமாவாசை விரதம்"* எனச் சிறப்புப் பெறுகின்றது.

அமாவாசை
-------

வானவியல் கணிப்பின் படி சூரியனும் சந்திரனும் ஒரே இராசியிற் கூடுகின்ற போதுள்ள காலம் அமாவாசை ஆகும். சூரியனைப் "பிதிர் காரகன்" என்கிறோம். சந்திரனை "மாதுர் காரகன்" என்கிறோம். எனவே சூரியனும் சந்திரனும் எமது பிதா மாதாக்களாகிய வழிபடு தெய்வங்களாகும்.

சூரியன் --- சந்திரன்
--------------------

சூரிய பகவான் ஆண்மை, ஆற்றல், வீரம் என்பவற்றை எல்லாம் எமக்குத் தரவல்லவர். சந்திரன் எமது மனதுக்கு அதிபதியானவர். இதனால் மகிழ்ச்சி, தெளிவான தெளிந்த அறிவு, இன்பம், உற்சாகம் என்பவற்றை எல்லாம் தரவல்லவர். இத்தகைய பெருமைகளை எல்லாம் தருகின்ற சூரிய, சந்திரனை தந்தை, தாய் இழந்தவர்கள் அமாவாசை, பூரணை தினங்களில் வழிபாடு செய்வர்.

ஆடி அமாவாசை தினத்தில் செய்ய வேண்டியவைகள்
----------------------------------------

ஆடி அமாவாசை தினத்தில் அதிகாலை நித்திரை விட்டெழுந்து தீர்த்தம் ஆடி, பின்னர் சிவாலய தரிசனம், பிதிர்தர்ப்பணம், அன்னதானம் செய்தல் என்பன முக்கியத்துவம் பெறுகின்றன.

இந்துக்களின் நம்பிக்கை
----------------------

பிதிர் தேவர்களை சிரத்தையோடு வழிபாடு செய்து சிரார்த்தம் செய்வதால் பிதிர்களின் தோசங்களில் இருந்து நீக்க முறலாம் என்பது இந்துக்களின் நம்பிக்கை. யாழ்ப்பாணத்து மக்கள் புரதான காலம் தொடக்கம் கீரிமலை நகுலேச்சரத்தில் தீர்த்தமாடுவார்கள். மட்டக்களப்பு வாழ் மக்கள் திருக்கோவிலில் வங்கக் கடலிலும், மாமாங்கத்து அமிர்தகழி தீர்த்தத்திலும், தீர்த்தமாடுவர். திருகோணமலை வாழ் மக்கள் திருக்கோணேச்சரம் ஆலயத்தில் தீர்த்தமாடி பிதுர் கடனைச் செலுத்துவர். ஆடி அமாவாசை காலத்தில் கடல் அல்லது புனித ஆறுகளில் நீராடி இறைவனை வழிபட்டால் பாவங்கள் நீங்கி விமோசனம் பெறமுடியும் என்கிற நம்பிக்கை இந்து சமயத்தினரிடம் உள்ளது.

| * பா
* உ
* தொ
இந்து சமய விழாக்கள் |
| --- |
| முக்கிய விழாக்கள் | 
* சத் பூசை
* தீபாவளி (பௌ-பீஜ்)
* ஹோலி
* வசந்த பஞ்சமி
* விநாயக சதுர்த்தி
* ஹனுமான் ஜெயந்தி
* நரசிம்ம ஜெயந்தி
* இராம நவமி
* கிருஷ்ண ஜெயந்தி
* மகா சிவராத்திரி
* மகர சங்கிராந்தி
* நவராத்திரி நோன்பு (விஜயதசமி)
* ஓணம்
* தைப்பொங்கல் (போகி
* மாட்டுப் பொங்கல்
* காணும் பொங்கல்)
* தைப்பூசம்
* பங்குனி உத்தரம்
* ரத யாத்திரை
* சித்திரைத் திருவிழா
* கோவர்தனன் பூஜை

 | Hindu Om |
| வட்டார புத்தாண்டுகள் | 
* குடீ பாடவா (மராத்தி, கொங்கனி)
* தமிழ்ப் புத்தாண்டு (தமிழர்)
* உகாதி (தெலுகு, கன்னடர்)
* விஷூ (மலையாளி)

 |
| திருநாட்கள் | 
* அட்சய திருதியை
* ஆடிச் செவ்வாய்
* ஆடிப்பூரம்
* தை அமாவாசை
* ஆடி அமாவாசை
* மகாளய அமாவாசை
* ஆவணி சதுர்த்தி
* ஆவணி மூலம்
* ஆனி உத்தரம்
* மகாளய அமாவாசை
* ஏகாதசி (விரதம்)
* கந்த சஷ்டி
* கர்வா சௌத்
* கார்த்திகை விளக்கீடு
* கும்பமேளா
* கேதாரகௌரி விரதம்
* சித்திரா பௌர்ணமி
* சித்திரைப் பரணி
* திருவாதிரை நோன்பு
* திருவெம்பாவை நோன்பு
* பாவை நோன்பு
* தைப்பூசம்
* பங்குனித் திங்கள்
* பங்குனி உத்தரம்
* பிரதோஷ விரதம்
* புரட்டாதிச் சனி
* மாசி மகம்
* மார்கழி உற்சவம்
* மார்கழி நோன்பு
* ரக்ஷா பந்தன்
* வரலட்சுமி நோன்பு
* வைகாசி விசாகம்
* வைகுண்ட ஏகாதசி
* பித்ரு பட்சம்
* திருவிளக்குப் பூசை
* காமன் பண்டிகை

 |
| 
* வலைவாசல்
* பகுப்பு

 |
**இரு துருவம்** என்பது 2019 இல் வெளிவந்த தமிழ் வலைத் தொடர் ஆகும். இத்தொடர் சோனி லிவ் இணைய செயலியில் வெளிவந்தது‌. எம்.குமரன் இத்தொடரை இயக்கினார். நந்தா, ரவி ஜீவா, அபிராமி வெங்கடாசலம், செபாஸ்டியன் ஆண்டனி ஆகியோர் முக்கிய கதாபாத்திரங்களில் நடித்துள்ளனர்.

இருதுருவம் தொடர் ஒன்பது அத்தியாயங்களைக் கொண்டது. இத்தொடரின் அத்தியாயங்கள் 25-30 நிமிடங்கள் ஒளிபரப்பாகக்கூடியது.  இத்தொடரை எழுதி இயக்கியவர் ம குமரன். சூர்யபிரசாத் இசையும், ராஜா.கே. பக்தவத்சலத்தின் ஒளிப்பதிவும் செய்திருந்தனர்.

நடிகர்கள்
---------

* நந்தா - விக்டர்
* ரவி ஜீவா - துணை கமிஷனர்
* அபிராமி - கீதா
* செபஸ்டின் ஆன்டனி - குணசேகர் (கொலைகாரன்)
* அப்துல் - கிசோர்
* அனிசா - காயத்ரி
* அஜித் கோசி
* கார்த்திக் நாகராஜன் - ஹேக்கர்

அத்தியாயங்கள்
-------------

* அத்தியாயம் 1: .
* அத்தியாயம் 2: .
* அத்தியாயம் 3:.
* அத்தியாயம் 4:
* அத்தியாயம் 5:
* அத்தியாயம் 6:
* அத்தியாயம் 7: .
* அத்தியாயம் 8: .
* அத்தியாயம் 9: .

கதை
---

நாயகன் விக்டர் இன்ஸ்பெக்டர். அவர் திருமணம் ஆனவர். ஆனால் மனைவியை சில காலமாக காணவில்லை என கூறுகிறார். காவல்துறை உயர் அதிகாரிகள் விக்டரே கொலை செய்துவிட்டு மனைவியை காணவில்லை என நடிப்பதாக நினைக்கிறார்கள். விக்டர் தற்போது தனது பெண் குழந்தையுடன் வசிக்கிறார். ஆறு மாதமாக வீட்டிலேயே முடங்கிக் கிடக்கும் விக்டரை துணை கமிஷனர் அழைத்து புது வழக்கு தருகிறார். இந்த வழக்கை தீர்ந்தால் விக்டரின் மனைவியை கண்டுபிடிக்க கமிஷ்னரிடம் பேசுவதாக கூறுகிறார்.

கட்டிப்போடப்பட்ட நிலையில் வாயில் பலத்த காயத்தை ஏற்படுத்தி கொல்லப்பட்ட பெண்ணின் வழக்கு விக்டருக்கு வருகிறது. அதைத் தொடர்ந்து கண்களில் காயப்படுத்தி கொல்லப்பட்ட ஒரு மருத்துவர், காதுகளில் காயம் ஏற்படுத்தி கொல்லப்பட்ட பத்திரிக்கையாளர் என கொலைகள் பல நடக்கிறது. விக்டர் இக்கொலைகளை செய்தது ஒரே நபர் என்பதையும் ஐந்து புலன்களை தொடர்புபடுத்தி கொலை நடப்பதையும் அறிகிறார். பல கட்ட விசாரணைகள் முடிந்து விக்டர், குணசேகர் என்ற நபரை சந்தேகிக்கின்றார்.

குணசேகரனின் வீட்டை சோதனை செய்து கொலையாளி இவரே என டைரி மூலமாக உறுதி செய்கிறார். ஆதாரத்துடன் கைது செய்ய காத்திருக்கையில் குணசேகரன் தப்பித்து விக்டர் வீட்டிற்கு செல்கிறார். விக்டரும் அதை அறிந்து வீட்டிற்கு செல்கிறார். விக்டரின் குழந்தையை அவர் காப்பாற்றி விடுகிறார். பின்பு குணசேகரனை துப்பாக்கியால் சுட்டு விடுகிறார்.

விமர்சனம்
---------

விகடன் இதழ் "அதே சமயம், 2000 ஆண்டுகளாய் திருக்குறள் ஒரு மனிதனைப் பண்படுத்தும் எனச் சொல்லிவிட்டு, தமிழ் ஆசான் போல் திருக்குறள் பயிலும் ஒருவன், அதனால் ஈர்க்கப்பட்டுக் கொலை செய்வதும் , திருக்குறள்களையே அங்கு எழுதிவைப்பதும் திரைக்கதை சாமர்த்தியம் என்றாலும், `ஏன் பாஸ் இப்படியெல்லாம், திருவள்ளுவர் பாவம்' எனச் சொல்ல வைக்கிறது" என விமர்சித்தது.

மேலும் காண்க
------------

குறிப்புகள்
-----------

1. ↑
2. ↑
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *இரு துருவம்*